༄༅། །གདན་ས་ཆེན་པོའི་དབྱར་ཆོས་དགུན་ཆོས་ཀྱི་གཞི་ལེན་ཆེན་པོའི་ཆོས་སྤྱོད་སྒྲིག་རིམ་བཞུགས།། ཨོཾ་སྭསྟི། གདན་ས་ཆེན་པོའི་དབྱར་ཆོས་དགེ་འདུན་ཆོས་སྤྱོད་སྒྲིགས་རིམ་ལ། ཐོག་མར་སྐྱབས་འགྲོ་ཉེར་གཅིག བཟང་སྤྱོད་ཡན་ལག་བདུན་པ། སེམས་བསྐྱེད་གདངས་མ། དེ་ནས་ཐུབ་བསྟོད་སེམས་བརྩེ་མ། རྒྱན་དྲུག་མཆོག་གཉིས་ཀྱི་བསྟོད་པ་གདངས་མ། ཨ་ལ་ལ་ཏེ་མ། ཚངས་དབང་། ཚངས་སྤྱོད་མ། ཡོན་ཏན་རྒྱ་མཚོ་མ་གདངས་མ། སྐབས་འདིར་གསོལ་ཇ་དང་པོ་ལ་ཇ་མཆོད་སྐལ་བཟང་མ། ཆོས་རྒྱལ་མ་གདངས་རིང་། བར་གདང་། གདང་ཐུང་དང་བཅས་པ་དེ་ནས་སངས་རྒྱས་ཀུན་གྱི་མ་དང་། བླ་མ་དམ་པ། ཐེག་ཆེན་ཆོས་རྗེ། གཡག་རོང་། ཀུན་མཁྱེན་རྣམས་ཀྱི་སྐུ་བསྟོད་ཤོ་ལོ་ཀ་རེ། ཡོན་ཏན་ཚད་མེད་མ། རབ་མཛེས་མ། ཤེས་བྱ་ཀུན་ལ་མ་བཅུ་གཅིག་གདང་རིང་དང་བཅས་པ། རྒྱལ་བ་རྒྱ་མཚོ་མ། བྱམས་པའི་དཔལ་མངའ་མ་བཅུ་གཅིག འཛམ་གླིང་ཆེ་དགུ་མ་ཡོངས་རྫོགས། བྱམས་པའི་མངའ་བདག་མ་གདངས་མ། གྲགས་པས་མཁའ་ཁྱབ་མ་བཅུ་གཅིག ལེགས་པའི་འབྱུང་གནས་མ་ཡོངས་རྫོགས། སྔགས་འཆང་བསྟན་ཉི་མ་གདངས་མ། དེ་ནས་གོང་བཞུགས་སྒར་ཆེན་སྐུ་མཆེད་ཀྱི་སྐུ་བསྟོད། སངས་རྒྱས་ཀུན་འདུས་མ་བཅུ་གཅིག རྒྱལ་བ་གཉིས་པ་ལ་གདངས་མ། སྤྱན་སྔ་རིན་པོ་ཆེ་དང་། མཁན་ཆེན་ངག་དབང་ཆོས་གྲགས་ཀྱི་སྐུ་བསྟོད། ས་སྐྱའི་རྗེ་བཙུན་མ་གདངས་མ། དེ་ནས་འཇམ་དབྱངས་རིགས་ཐིག་མ་ཡོངས་རྫོགས། ངག་དབང་ལྷ་ཡིས་རྗེས་སུ་བཟུང་མ་བཅུ་གཅིག འཇམ་པའི་དབྱངས་དངོས་ས་སྐྱ་པཎྜི་ཏ་ཞེས་སོགས་ཤོ་ལོ་ཀ་གཅིག དེ་ནས་དཀོན་མཆོག་རིན་ཆེན་གསུམ་གྱི་སོགས། བླ་མ་སྐུ་ཁམས་བཟང་བ་སོགས། སྐུ་བསོད་རི་བོ་སོགས། དེ་ནས་གསང་ཆེན་མ། སྐྱེ་བ་ཀུན་དུ་ཡང་དག་བླ་མ་སོགས་ཚིག་བཅད་རྣམས་དང་། ཐམས་ཅད་མཁྱེན་པ་ལ་ཕྱག་འཚལ་ལོ། །ཞེས་སོགས་དཀོན་མཆོག་རྗེས་དྲན་གྱི་མཇུག་ཏུ། བྱང་ཕྱོགས་སྐྱོང་བའི་སོགས། འགྲོ་བའི་བླ་མ་སོགས་བཀྲ་ཤིས་མཛད་རྗེས་མང་ཇ་གཉིས་པ་གཏང་ཇ་མཆོད་གསར་པ་ངོ་མཚར་ཕུན་ཚོགས་མ་མཛད་ཅིང་། དེ་སྟེང་གསོལ་བ་མཛད་བར་ཆོས་ལས་པས་བཤད་པ་བྱེད་ཅིང་། དེ་ནས་གཞིས་བྱེས་ཀྱི་བསྟན་པའི་རྣམ་གཞག་པ་སོགས་ཀྱི་པོད་ཆེན་དྲུག་ཀ་ལ་རིགས་ལུང་ཆ་སྙོམས་ནས་མཛད་པའི་བར་ལ་ཉུང་ཇ་དང་མང་ཇ་གཉིས་རིམ་པས་བཏང་བའི་ཇ་མཆོད་ཨོཾ་ལས་མ་དང་། ཧེ་རུ་ཀ་པ་མ་མཛད། དེར་རྗེས་བཞུགས་གྲལ་གྲོལ་ཁར་ཞལ་དཀར་ཐེག་ཆེན་མཚམས། འདས་པའི་སངས་རྒྱས་སོགས། བཟང་སྤྱོད་ཀྱི་མཇུག་དང་། བདག་གི་དུས་གསུམ་མ་ཡོངས་རྫོགས། འགྲོ་ལ་བདེ་སྐྱིད་མ་གདངས་མ་སྨོན་ལམ་དང་བཀྲ་ཤིས་ཀྱི་མཐའ་རྟེན་དང་བཅས་པ་མཛད་པ་ཕྱོགས་དུས་ཀུན་དུ་དགེ་ལེགས་ཀྱིས་ཁྱབ་པར་གྱུར་ཅིག །མངྒ་ལཾ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།